આ અંગેની વિગત એવી છેકે, ડીસા હાઈવે ઉપર ગાયત્રી મંદિર સામે આવેલા એક ગેસ્ટ હાઉસના રૂમમાં સફાઈ કામદાર તરીકે ફરજ બજાવતા સાંડીયા ગામના બળવંતભાઈ કાંતિભાઈ સોલંકી (ઉ.વ. અંદાજે 21)એ કોઈ અગમ્ય કારણોસર ગળે ફાંસો ખાઇને આત્મહત્યા કરી લીધી હતી. પોલીસે કાર્યવાહી કરીને સાંજે લાશને પીએમ માટે ખસેડવાની કાર્યવાહી હાથ ધરી હતી.જોકે આ બનાવ અંગે મોડી સાંજ સુધી કોઈ પોલીસ ફરિયાદ નોંધાવા પામી નથી જેથી પોલીસે આ અંગે સત્તાવાર રીતે કંઈ જણાવ્યું નથી.